CELEX: 62011TN0544
Language: et
Date: 2011-10-12 00:00:00
Title: Kohtuasi T-544/11: 12. oktoobril 2011 esitatud hagi — Spectrum Brands (UK) versus Siseturu Ühtlustamise Amet — Philips (STEAM GLIDE)

7.1.2012   
            
            
               ET
            
            
               Euroopa Liidu Teataja
            
            
               C 6/17
            
         12. oktoobril 2011 esitatud hagi — Spectrum Brands (UK) versus Siseturu Ühtlustamise Amet — Philips (STEAM GLIDE)
   (Kohtuasi T-544/11)
   2012/C 6/33
   Hagiavalduse keel: inglise
   
      Pooled
   
   
      Hageja: Spectrum Brands (UK) Ltd (Manchester, Ühendkuningriik) (esindaja: barrister S. Malynicz)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Koninklijke Philips Electronics NV (Eindhoven, Madalamaad)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 14. juuli 2011. aasta otsus (asi R 1289/2010-1); ja
            
         
               —
            
            
               mõista hageja kohtukulud välja kostjalt ja teiselt menetluspoolelt apellatsioonikojas, kes ühtlasi kannavad ise enda kohtukulud.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnamärk „STEAM GLIDE” kaupadele klassis 9 — Ühenduse kaubamärk nr 5167382.
   
      Ühenduse kaubamärgi omanik: hageja.
   
      Ühenduse kaubamärgi kehtetuks tunnistamist taotlev pool: teine menetluspool apellatsioonikojas.
   
      Kehtetuks tunnistamise taotluse põhjendus: teine menetluspool apellatsioonikojas esitas kehtetuks tunnistamise taotluse vastavalt nõukogu määruse (EÜ) nr 207/2009 artikli 52 lõike 1 punktile a koostoimes artikli 7 lõike 1 punktides a, b ja c sätestatud absoluutsete keeldumispõhjustega.
   
      Tühistamisosakonna otsus: jätta kehtetuks tunnistamise taotlus rahuldamata.
   
      Apellatsioonikoja otsus: tühistada vaidlustatud otsus ja tunnistada ühenduse kaubamärk kehtetuks.
   
      Väited: määruse nr 207/2009 artikli 7 lõike 1 punkti c rikkumine selles, et apellatsioonikoda eksis seoses kaubamärgi tähenduse ja süntaksiga ning kaubamärgi osadega ja samuti selle sobivusega või muul moel vahetu ja otsese kirjeldava sõnastusega kõnealuste kaupade suhtes. Lisaks ei arvestanud apellatsioonikoda kaubamärgimääruse artikli 7 lõike 1 punkti c aluseks olevat üldist huvi. Hageja väidab, et apellatsioonikoda rikkus määruse nr 207/2009 artikli 7 lõike 1 punkti b, kuna ta ei arvestanud kaubamärgi peamist funktsiooni ja keskmise tarbija tajumisvõimet, ta ei käsitlenud artikli 7 lõike 1 punkti b eraldiseisvana artikli 7 lõike 1 punktist c, ta ei arvestanud artikli 7 lõike 1 punkti b aluseks olevat üldist huvi ja ta ei analüüsinud kaubamärki tervikuna.